**ELŐTERJESZTÉS**

**Körmend Város Önkormányzata Képviselő-testülete 2020. szeptember 9-i ülésére**

**Tárgy:** körforgalom létesítése miatt vételi ajánlattal való megkeresés

Tisztelt Képviselő-testület!

Körmend Város Önkormányzata akkor, amikor az M8 Rábafüzes-Körmend közti szakaszának megépítéséről döntött a Kormány, eljárt annak érdekében, hogy a 8-as főúton az ADA –MJUS előtt körforgalom létesüljön, mivel egyrészt ez lesz az M8-as út nyugati csomópontjának fel-és levezető útja, másrészt a műszakváltáskor tapasztalható kaotikus állapotok miatt a körforgalom jelenti a gyorsabb és biztonságosabb közlekedési átkelést a Berki útról a 8-as útra.

A sikeres lobbitevékenységnek köszönhetően a NIF Zrt. már tervezteti a körforgalom építését, amihez viszont igénybe kell venni önkormányzati ingatlanokat is, az alábbi ingatlanokról van szó:

* 041/17 hrsz-ú ingatlan összesen 977 m2 –nyi területe
* 0492 hrsz-ú ingatlan 390 m2 területe
* 0493/15 hrsz-ú ingatlan 84 m2 területe.

A változási vázrajzokat csatoljuk.

A beruházó NIF Zrt. vagy térítésmentes átadást kér az Önkormányzattól, vagy azt, hogy ennek hiányában fogadja el az Önkormányzat a megvásárolandó ingatlanrészekre tett alábbi, igazságügyi szakértő által készített szakvéleményeken alapuló vételi ajánlatot:

* 041/17 hrsz-ú ingatlanból összesen 977 m2 –nyi terület vételére tett ajánlat: összesen 2.209.974 Ft.
* 0492 hrsz-ú ingatlanból 390 m2 –nyi terület vételére tett ajánlat: 882.180 Ft.
* 0493/15 hrsz-ú ingatlanból 84 m2 –nyi terület vételére tett ajánlat: 229.320 Ft.

Kérem a Testületet, hogy a adásvétel keretében támogassa a területrészek értékesítését, hogy a beruházás megvalósulhasson.

**HATÁROZATI JAVASLAT**

1. Körmend Város Önkormányzata Képviselő-testülete nem járul hozzá ahhoz, hogy a körmendi 041/17 hrsz-ú ingatlan összesen 977 m2 területrésze, a körmendi 0492 hrsz-ú ingatlan 390 m2 területrésze és a körmendi 0493/15 hrsz-ú ingatlan 84 m2 területrésze térítésmentesen, ingyenes vagyonátadás jogcímén átadásra kerüljön a Magyar Állam javára.
2. Körmend Város Önkormányzata Képviselő-testülete a

* körmendi 041/17 hrsz-ú ingatlanból létrejövő 041/20 hrsz-ú ingatlan vételére a Magyar Állam által tett 1.861.626 Ft. összegű vételi ajánlatot,
* körmendi 041/17 hrsz-ú ingatlanból létrejövő 041/21 hrsz-ú ingatlan vételére a Magyar Állam által tett 348.348 Ft. összegű vételi ajánlatot,
* körmendi 0492 hrsz-ú ingatlanból létrejövő 0492/1 hrsz-ú ingatlan vételére a Magyar Állam által tett 882.180 Ft. összegű vételi ajánlatot,
* körmendi 0493/15 hrsz-ú ingatlanból létrejövő 0493/25 hrsz-ú ingatlan vételére a Magyar Állam által tett 229.320 Ft. összegű vételi ajánlatot elfogadja, és felhatalmazza a Polgármestert az adásvételi szerződések megkötésére.

Körmend, 2020. 09. 02.

**Bebes István**

**polgármester**